
Nr. SC2013-30322/24.10.2013
                                                      A p r o b a t:





   



 P R I M A R,
                        NICOLAE ROBU
R E F E R A T

privind aprobarea schimbului de locuinţă dintre Botez Elena (fostă Preda) 

şi Preda Sînziana chiriaşe în blocurile construite de către A.N.L. destinate închirierii

Prin cererea nr. CT2013-003417/11.07.2013 completată cu cererea nr. CT2013-004457/18.09.2013 numitele Botez Elena (fostă Preda Elena), chiriaşă a ap.7 din str. Miloia bl.B2 în baza contractului de închiriere nr. 246/29.12.2009, respectiv Preda Sînziana, chiriaşă a ap.15 din str. Miloia bl.B1 sc.B în baza contractului de închiriere nr.398/06.06.2013, solicită schimbul de locuinţe.

Legea nr.114/1996 privind locuinţele a prevăzur la art.33, abrogat de art.230 din Legea nr.71/03.06.2011, că, „titularii de contracte de închiriere pot face între ei schimb de locuinţe, cu avizul autorităţii care a aprobat închirierea sau, după caz, al proprietarului locuinţei”.

La art.72 din actul normativ mai sus precizat, aşa cum a fost modificat şi completat ulterior, se prevede că „dispoziţiile prezentei legi privind închirierea locuinţelor se completează cu dispoziţiile Codului civil privind contractul de locaţiune.

Noul Cod Civil defineşte la art.1763 contractul de schimb ca fiind acel contract „prin care fiecare dintre părţi, denumite copermutanţi, transmite sau după caz, se obligă să transmită un bun pentru a dobândi un altul”. Dispoziţiile art.1763 Cod Civil se aplică pentru un dezmembrământ al proprietăţii respectiv posesia unui bun, precum şi pentru toate dezmembrămintele dreptului de proprietate. 

Întrucât dispoziţiile art.1763 Cod Civil, în cazul nostru se aplică doar pentru copermutarea posesiei, acordul pentru realizarea schimbului se dă de către administratorul bunului potrivit art.1777 Cod Civil, în calitate de locator încheie un contract cu locatarul (coschimbaşul posesiei) prin care asigură folosinţa bunului pe o perioadă determinată în schimbul unui preţ denumit chirie. În acest sens, schimbul de locuinţe constituie o aplicare a contractului de schimb, prin care se transmite reciproc de către titularii contractelor de închiriere, dreptul de folosinţă a unei locuinţe.


Având în vedere cele de mai sus şi solicitările depuse de susnumiţii, propunem aprobarea schimbului de locuinţă dintre Botez Elena (fostă Preda Elena), chiriaşă a ap.7 din str. Miloia bl.B2 şi Preda Sînziana, chiriaşă a ap.15 din str. Miloia bl.B1 sc.B.

